קופת חולים מאוחדת

קופת חולים מאוחדת היא קופת החולים השלישית בגודלה בישראל, המשרתת יותר ממיליון לקוחות בכל הארץ, מכל המגזרים. יו"ר הדירקטוריון שלה הוא איל גבאי; המנכ"ל הוא עוזי ביתן. קופת חולים עממית נוסדה בשנת 1931 על ידי הדסה למען התאחדות האיכרים וחבר החקלאים הלאומיים במטרה לספק שירותי רפואה להתיישבות העובדת, בין מייסדיה היה ד"ר פיליפ ריבלין, תושב פתח תקווה, איש התנועה הרוויזיוניסטית וחבר הצה"ר. קופת חולים של הציונים הכלליים נוסדה בשנת 1936 על ידי ד"ר לוי עפרון עבור ארגון עובדי הציונים הכלליים במטרה לספק שירותי רפואה לעצמאים ולשכירים בערים ובהמשך הצטרפו אליה גם בעלי מקצועות חופשיים, ללא קשר להשתייכותם להסתדרות הכללית של העובדים בארץ ישראל. בשנת 1974 אוחדו שתי הקופות הנ"ל והוקמה "קופת חולים מאוחדת". הקופה המאוחדת כללה כ-170,000 חברים שקבלו שירות ב-75 סניפים ברחבי ישראל. מנכ"ל הקופה המאוחדת היה יחזקאל הרמלך. בסוף שנת 2001 זכתה הקופה במכרז לרכישת בית החולים משגב לדך שפשט את הרגל. בתחילת שנת 2011 החלה קבוצת עובדים בהליכי התאגדות בקופה, באמצעות ההסתדרות הכללית, ותוך פרק זמן קצר הכירה ההנהלה ביציגות ועד הפעולה המונה מעל 4000 עובדים. לאחר משא ומתן שנמשך כשלוש שנים בין ועד העובדים להנהלה, נחתם הסכם קיבוצי ראשון בקופה, שהיה בתוקף עד דצמבר 2017. ההסכם שיפר את תנאי ההעסקה של העובדים וכלל הטבות שונות כמו תוספות שכר, הגדלת מכסת ימי החופשה, קרן השתלמות, הגדלת הפרשות לפנסיה ועוד. בנובמבר 2018 נחתם הסכם קיבוצי חדש, שנכנס לתוקף רטרואקטיבית החל מתחילת 2018 והוא יהיה בתוקף עד סוף 2022. בשנים 2011–2013 מנכ"ל הקופה היה פרופ' אשר אלחיאני, אשר הודח על ידי הדירקטוריון עקב אי סדרים והוחלף על ידי שרת הבריאות בזאב וורמברנד. בתחילת 2014 מכרה הקופה את בית הדיור המוגן "מצודת ירושלים", שנרכש על ידי הקופה ב-2010 אך לא הופעל. בתחילת 2017 מונה אייל גבאי ליו"ר דירקטוריון הקופה. באוקטובר 2017 רכשה הקופה את השליטה ברשת בתי החולים הפרטית "נארא", אולם השלמת המכירה התעכבה כשנה וחצי בשל התמהמהותו של סגן שר הבריאות יעקב ליצמן במתן אישור למהלך. העסקה הושלמה לבסוף בפברואר 2019. באוגוסט 2018, הודיע המנכ"ל זאב וורמברנד כי יסיים את תפקידו לאחר שש שנות כהונה. בדצמבר 2018 נבחרה סיגל רגב רוזנברג למנכ"לית, האישה הראשונה המשמשת מנכ"לית של קופת חולים בישראל. באפריל 2019, דווח כי הקופה סיימה את 2018 בגירעון עצום של 440 מיליון שקל, הגדול ביותר שידעה מעודה. חריגה של 160 מיליון שקל מיעד הגירעון שסוכם עם האוצר. והחריגה לשלוש שנים (2017–2019), הייתה של כחצי מיליארד שקל. תפעולה של קופת חולים מאוחדת מתבצע באמצעות שש מנהלות אזוריות. ל"מאוחדת" בעלות על בית החולים משגב לדך ושני מלונות: מלון צמרת בטבריה ומלון ספא כנען בצפת. מלבד זאת, "מאוחדת" מפעילה את רשת "נוה עמית", המספקת דיור מוגן וסיעודי לבני גיל הזהב. בנוסף לשירותים הרגילים של קופת החולים, הקופה מציעה למבוטחיה את הביטוחים המשלימים הבאים: "מאוחדת עדיף" – ביטוח משלים המעניק שירותים, שאינם כלולים בסל הבריאות, כמו טיפולים והשתלות בחו"ל, רפואה מונעת ומשלימה, תרופות שאינן בסל הבריאות ועוד. "מאוחדת שיא" – תוכנית לשירותי בריאות נוספים המהווה רובד שירותים נוסף, המוצע למבוטחי קופת חולים מאוחדת החברים ב"מאוחדת עדיף". התוכנית כוללת מגוון רחב של שירותים רפואיים, מעבר לאלה המוצעים במסגרת "סל שירותי הבריאות הבסיסי" המחייב את הקופה מכוח חוק ביטוח בריאות ממלכתי. "מאוחדת זהב" – ביטוח סיעודי מתקדם. לקופה מערך מרפאות של רפואה אלטרנטיבית, "מאוחדת משלימה" (בעבר נקרא "אקסטרה"). הטיפולים במרפאות מאוחדת משלימה כולל אוסטאופתיה, אורו-גינקולוגיה, אקופונקטורה, סופרולוגיה, כירופרקטיקה, הומיאופתיה, נטורופתיה, היפנוזה, טיפול בהרטבת לילה, טווינה, ביופידבק, פלדנקרייז, פוליסטילה, רפלקסולוגיה, שיאצו ורופא ממיין ראשוני. כמו כן הקופה מספקת שירותים נוספים, הכוללים: פעילות אונליין. מאוחדת שלי: מעטפת מקוונת שמאפשרת קבלת שירותים באתר ובאפליקציה, כמו קבלת מרשמים, אישורים והפניות חתומים דיגיטלית, קבלת תוצאות של בדיקות וזימון תורים. ביקור דיגיטלי: שיחת וידאו עם רופאי משפחה, ילדים, נשים ועור. המעבדה הביתית של מאוחדת: בדיקה ביתית שמנתחת באמצעות הסלולר את הפרמטרים הקליניים וזהה לחלוטין לבדיקה שמבוצעת במעבדה. מאוחדת בפייסבוק ובוואטסאפ: שירות לקוחות מיידי בכמה שפות, בוט זימון תורים בפייסבוק. בשנת 1974, עם איחוד שתי הקופות, אימצה הקופה החדשה את הסמל שליווה את קופת חולים עממית באותן שנים. במרכז הסמל נחש כרוך סביב מטה – סמל מטה אסקלפיוס. לעיתים הופיע הסמל בשילוב הסלוגן "הקופה הטובה במדינה". בשלב מאוחר יותר, הופיע הסמל כולו על גבי סרט בצבע כחול עם השם "מאוחדת" לימינו. בראש השנה תש"ע, כחלק מתהליך מיתוג מחדש של הקופה, הוצג סמליל חדש בצורת לב כתום אשר מסמל אנושיות, כאשר הקווים העגולים נועדו להביע חום ותשומת לב. הסמל מזכיר בצורתו גם כף יד המסמלת תמיכה ואכפתיות. לסמליל נלווה לעיתים סלוגן חדש: "איתך מכל הלב :)". בדצמבר 2012 נבחר מוטו חדש, "להיות בריא ולהישאר בריא", כיוון שלטענת מנהל אגף השיווק רון שוליוס הסיסמה הקודמת לא הייתה מספיק מבדלת. קופ"ח של הציונים הכלליים קופ"ח עממית קופ"ח מאוחדת גרסה מאוחרת (עד 2009) סמליל נוכחי בנובמבר 2010 פרסם מבקר המדינה מיכה לינדנשטראוס דו"ח בו העלה חשדות חמורים ובהם חשדות לפלילים ולנפוטיזם כלפי מנהלי הקופה ומבקר הקופה. במקביל, פשטו חוקרי משטרה על משרדי הנהלת הקופה והחרימו מהם מסמכים. הנתונים נאספו על ידי משרד המבקר במשך למעלה משנתיים וחקירה סמויה שערכה היחידה הארצית לחקירות הונאה. את החקירה ניהלה יאח"ה ובתחילתה היו שותפים לה גם חוקרי רשות המיסים, לאחר שהתברר כי החשודים התכוננו למעצר והגיעו לחקירה מוכנים היטב, נעצרו גם חוקר ברשות המיסים וראש צוות חקירה במע"מ בחשד להדלפת פרטי החקירה למנהלי קופת החולים בתמורה לקבלת שוחד. בעקבות החשדות שבחלקם נגעו אליו ישירות נאלץ מבקר הקופה דוד סומך להשעות את עצמו מתפקידו כסגן נשיא לשכת המבקרים הפנימיים. המנכ"ל עוזי סלנט, שכיהן 28 שנים בתפקיד, נאלץ להתפטר ממועצת עיריית רחובות ואמר בדברי הפרידה: "הליקויים שהיו בדוח מבקר המדינה לא היו בשליטתי ובאחריותי הישירה ועל כן האחריות שלי מסתכמת אך ורק באחריות מיניסטריאלית". ב-9 בינואר 2011 הודיע מנכ"ל קופת חולים מאוחדת, שמואל מועלם, שהוא מתפטר מתפקידו. ההתפטרות באה עקב דו"ח מבקר המדינה, ובעקבות דרישת רוני גמזו, מנכ"ל משרד הבריאות, בדבר התפטרותו של מועלם. ב-3 במאי 2011 בחר דירקטוריון הקופה בפרופ' אשר אלחיאני לתפקיד מנכ"ל הקופה; הוא שימש ערב בחירתו כמנכ"ל המרכז הרפואי מאיר. אשר הודח בשנת 2013 על ידי הדירקטוריון והוחלף על ידי שרת הבריאות בזאב וורמברנד כמנכ"ל זמני. במרץ 2014 שרת הבריאות, יעל גרמן פיזרה את דירקטוריון קופת חולים מאוחדת, לאחר שהגיעה למסקנה כי למרות הליך הבחירות לדירקטוריון שהתקיים בעקבות דו"ח מבקר המדינה מ-2010 – עולה חשש כי הכשלים שזיהה המבקר עלולים לחזור על עצמם. כמו כן הודיעה לדירקטוריון על ביטול אישורה לתקנון הקופה שניתן ביולי של שנה זו, וכי החל מאותה עת עוברות כל סמכויות המועצה והדירקטוריון לדירקטוריון זמני, למעט סמכות המועצה להציע תקנון לקופה. ביוני 2017 זוכו מחמת הספק הנאשמים אילן יוסף, עו"ד אילת אפיק-חכמון ואבי סיבוני אשר הועמדו לדין על הדלפה מחקירת בכירי קופ"ח מאוחדת. בדצמבר 2019 הורשע מנהל אגף השיווק של הקופה יהודה עליאש בעבירת מרמה והפרת אמונים, וכן עשרה נאשמים נוספים הורשעו בעבירות מס והלבנת הון. שפרה שורץ, איה בר עוז "מאוחדת - סיפורה של קופה", 2022 אתר האינטרנט הרשמי של קופת חולים מאוחדת (בעברית, באנגלית, ברוסית, בערבית ובצרפתית) קופת חולים מאוחדת, ברשת החברתית פייסבוק קופת חולים מאוחדת, ברשת החברתית אינסטגרם קופת חולים מאוחדת, ברשת החברתית טיקטוק קופת חולים מאוחדת, ברשת החברתית LinkedIn קופת חולים מאוחדת, סרטונים בערוץ היוטיוב מעוגל - נתונים מאתר הביטוח הלאומי (להורדה) 170 אלף מבוטחים בקופ"ח מאוחדת, מעריב, 1 באוגוסט 1974 אלכס דורון, צעד לקראת ביטוח בריאות ממלכתי, מעריב, 10 באוקטובר 1974 ביהמ"ש העליון עיכב את החלטת המחוזי לפתיחת המכרז לרכישת ביה"ח משגב לדך, באתר גלובס, 28 באוקטובר 2001 הסכם מספר 20140082, נחתם ב-2 בפברואר 2014, הסכם קיבוצי באתר משרד הכלכלה והתעשייה הסכם מספר 20190015, נחתם ב-31 באוקטובר 2018, הסכם קיבוצי באתר משרד הכלכלה והתעשייה רוני לינדר, ד"ר אשר אלחיאני הוא המנכ"ל הבא של קופת חולים מאוחדת, באתר TheMarker‏, 3 במאי 2011 רוני לינדר, משרד הבריאות אישר את פיטורי מנכ"ל מאוחדת אלחיאני; וורמברנד מחליפו הזמני, באתר TheMarker‏, 1 במאי 2013 רז סמולסקי, קופת חולים מאוחדת מוכרת את מצודת ירושלים תמורת 103 מיליון שקל, באתר TheMarker‏, 9 בפברואר 2014 רוני לינדר, כשהתמונה הזו צולמה, לאנשים האלה לא היתה סיבה לחייך, באתר TheMarker‏, 15 באפריל 2019 רוני לינדר, העסקה שתחזק את קופת חולים מאוחדת, אבל תחליש את הרפואה הציבורית, באתר הארץ, 17 באוקטובר 2017 דני פילק, מה לקופת חולים בבית חולים פרטי, באתר "העוקץ", 31 באוקטובר 2017 הילה ויסברג, ‏ליצמן מתמהמה - ומאוחדת לא יכולה להשלים את רכישת השליטה ברשת נ.א.ר.א, באתר גלובס, 22 בינואר 2019 הילה ויסברג, ‏גם למאוחדת יש בית חולים פרטי: הושלמה העסקה לרכישת נארא, באתר גלובס, 13 בפברואר 2019 רון שטיין, ‏ליצמן מתמהמה - ומאוחדת לא יכולה להשלים את רכישת השליטה ברשת נ.א.ר.א, באתר גלובס, 26 באוגוסט 2018 הילה ויסברג, ‏מנכ"לית ראשונה של קופת חולים בישראל: סיגל רגב רוזנברג נבחרה למנכ"לית מאוחדת, באתר גלובס, 24 בדצמבר 2018 הילה ויסברג, ‏באוצר חושדים: מאוחדת הסתירה גירעון של מאות מיליוני שקלים, באתר גלובס, 19 באפריל 2019 רפואה משלימה, באתר מאוחדת "מאוחדת החדשה" - סמליל, ‏13 בספטמבר 2009 (ארכיון) מדד המותגים, גלובס, עמ' 461, יולי 2013 יפה נבו, רחובות: סלנט התפטר מראשות ועדת הביקורת, באתר mynetrehovot.co.il(הקישור אינו פעיל) מיטל יסעור בית-אור, מנכ"ל קופ"ח מאוחדת שמואל מועלם התפטר, באתר ynet, 9 בינואר 2011 מיטל יסעור בית-אור, מנכ"ל מש' הבריאות הורה: יפוטר מנכ"ל מאוחדת, באתר ynet, 22 בדצמבר 2010 דן אבן, מנכ"ל משרד הבריאות קורא להדיח את מנכ"ל קופת חולים מאוחדת שמואל מועלם, באתר הארץ, 22 בדצמבר 2010 רוני לינדר גנץ, גרמן פיזרה את דירקטוריון קופ"ח מאוחדת וביטלה את תקנון הקופה, באתר TheMarker‏, 30 במרץ 2014 נעמי צורף, פרשת קופ"ח מאוחדת: זוכו הנאשמים בשיבוש החקירה, באתר כלכליסט, 13 ביוני 2017 פרשת קופת חולים מאוחדת: בית המשפט הרשיע את מרבית המעורבים בעבירות מרמה, מס והלבנת הון, באתר GOV.IL